Il-Ħamis, 6 ta' Ġunju 2019: L-identità Kattolika hija l-imħabba – nirreżistu politika ta' mibegħda u esklużjoni: Kontronarrativa Kattolika. Stqarrija mill-Kummissjoni Ġustizzja u Paċi Il-Kummissjoni Ġustizzja u Paċi tal-Arċidjoċesi ta' Malta, wara li rat żieda fl-appoġġ lejn movimenti tal-lemin estrem, li wħud minnhom jibbażaw l-argumenti tagħhom fuq il-ħtieġa li tiġi protetta 'l-identità Kattolika tagħna' kif ukoll stqarrijiet riċenti mill-Gwardjan għall-Ġenerazzjonijiet Futuri, li ġġustifikaw is-sejħa tiegħu li jiġu esklużi b'mod partikulari immigranti u Musulmani meta wera x-xewqa tiegħu li jgħix u jmut f'pajjiż Kattoliku,1 tħoss il-bżonn li titkellem dwar id-dmir tagħna bħala Kattoliċi li nirreżistu politika ta' mibegħda u esklużjoni. Madwar id-dinja qegħdin jinbtu bosta forom ta' politika ta' esklużjoni. Kemm jekk qegħdin jinbtu tort ta' biżgħat u tħassib dwar il-bidliet kulturali u demografiċi mgħaġġla, kif ukoll jekk qed ikun hemm retorika Iżlamofobika, it-tendenza ta' nazzjonaliżmu konfrontazzjonali li jirrappreżenta lill-barrani bħala theddida soċjali, ekonomika u reliġjuża hi komuni f'kull pajjiż li qed jintlaqat minn din il-politika ta' esklużjoni. Sfortunatament, Malta ntlaqtet ukoll minn dawn l-influwenzi perikolużi li qegħdin jifirdu soċjetajiet sħaħ. Din in-narrattiva, li dejjem qed issir iktar b'saħħitha, m'għandha l-ebda bażi filosofika u teoloġika fit-tradizzjoni Nisranija. Anzi għall-kuntrarju, it-tradizzjoni Nisranija għandha narrattiva bbażata fuq is-solidarjetà u l-ospitalità kif ukoll fuq l-umanità u d-dinjità tagħna. Aktar minn hekk, il-prinċipju tal-ġid komuni, kif maħsub fit-tagħlim soċjali tal-Knisja Kattolika, jisfida fundamentalment kultura li tipprijoritizza l-interess personali fuq is-solidarjetà mal-batut u l-imwarrab, jew li jħares biss l-interessi tal-pajjiż fuq l-interess dinji. Waqt li faċli taqa' għat-tentazzjoni li temmen li 'ħitan sodi jagħmlu ġirien tajba,' 1 Il-Gwardjan għall-Ġenerazzjonijiet Futuri jara theddid għal 'Malta tal-Maltin': muslim-tirade.710971 l-istorja tgħallimna li "dawk li jibnu l-ħitan jispiċċaw il-priġunieri tal-ħitan li jkunu bnew huma stess". 2 F'dawn l-aħħar snin, il-Papa Franġisku kien xhieda kontinwa ta' xi tfisser li tkun Kattoliku u li tħaddan bil-kliem u bl-azzjoni, kultura ta' laqgħat u solidarjetà li jmorru kontra l-kultura ta' biża' u esklużjoni. Miż-żjara tiegħu f'Lampedusa, għall-vjaġġ lura lejn il-Vatikan ma' grupp ta' persuni li qed ifittxu l-ażil minn Lesbos, għall-ħasil tas-saqajn ta' grupp ta' rġiel u nisa Musulmani, il-Papa dejjem mexxa bl-eżempju. Fil-fatt skont kif tniżżel fid-dokument dwar Il-Fraternità Umana għall-Paċi fid-Dinja u l-Konvivenza Komuni, ippreżentat mill-Papa u l-Imam il-Kbir ta' Al-Azhar fi Frar li għadda f'Abu Dhabi: "Min jemmen jara lill-ieħor bħala ħuh li għandu jwieżen u jħobb. Bil-fidi f'Alla, li ħalaq l-univers, il-kreaturi u l-bnedmin kollha – ilkoll indaqs minħabba l-Ħniena Tiegħu. Min jemmen hu msejjaħ biex jesprimi dil-fratellanza umana billi jindokra l-maħluq u l-univers kollu u jwieżen lil kull persuna, speċjalment lil dawk li huma l-aktar fil-bżonn u foqra". 3 Waqt li kien qed jindirizza Sessjoni Plenarja tal-Akkademja Pontifikali tax-Xjenzi, il-Papa Franġisku riċentament iddikjara li l-immigranti mhumiex theddida għall-kultura, tradizzjoni u valuri tan-nazzjon li jilqagħhom. "Il-Knisja dejjem ħeġġet l-imħabba ta' niesha, tal-pajjiż ... Fl-istess waqt, il-Knisja wissiet lil individwi, nies u gvernijiet dwar devjazzjonijiet minn din ir-rabta meta tkun iffukata fuq l-esklużjoni u l-mibegħda tal-oħrajn, meta ssir ostili, ikun hemm nazzjonaliżmu li jibni l-ħitan, jew saħansitra razziżmu u anti-Semitiżmu. Il-Knisja qed tosserva bi tħassib li madwar id-dinja qed jerġgħu jitfaċċaw tendenzi aggressivi lejn barranin, tipi ta' immigranti, kif ukoll żieda f'nazzjonaliżmu li jinjora l-ġid komuni". Il-Papa fakkar lill-parteċipanti li d-dmir tal-Insara lejn l-immigranti jista' jingħad permezz ta' dawn l-erba' kelmiet: merħba, protezzjoni, promozzjoni u integrazzjoni. B'mod partikulari, u għall-kuntarju ta' kif ħafna jifhmu l-aħħar kelma, "integrazzjoni ma tfissirx li l-immigranti jaddattaw għalina, imma li jaqsmu magħna l-mod ta' kif jgħixu huma fil-pajjiż ġdid tagħhom waqt li jibqgħu individwi, bl-istorja bijografika tagħhom. 'Dawk li jibnu l-ħitan isiru priġunieri'. Il-konversazzjoni tal-Papa mal-ġurnalisti wara t-titjira tiegħu lura mill-Marokk: Dokument dwar il-Fraternità Umana għall-Paċi fid-Dinja u l-Konvivenza Komuni: Il-Q.T. il-Papa Franġisku jindirizza lill-parteċipanti tas-sessjoni plenarja tal-Akkademja Pontifikali tax-Xjenzi: B'dan il-mod, l-immigranti jistgħu jippreżentaw lilhom infushom u jistgħu jiġu rikonoxxuti bħala opportunità li tarrikkixxi lin-nies li jintegrawhom". Iż-żminijiet tal-lum jitolbu—b'urġenza kbira—għal difiża qawwija tal-identità Kattolika tagħna, identità li għexet f'reżistenza kreattiva, leali u mimlija tama. Hi identità b'għeruqha fl-imħabba. Hi l-unika karatteristika vera ta' Nisrani tajjeb. "Minn dan jagħraf kulħadd li intom dixxipli tiegħi, jiġifieri, jekk ikollkom l-imħabba bejnietkom" (Ġw 13:35). F'idejna biex nirreżistu din in-narrattiva dominanti ta' esklużjoni u biża', u minflok nimmaġinaw u naħdmu għal futur mibni fuq il-ġustizzja, l-imħabba, is-solidarjetà u l-ftuħ. Li tipprova tibni identità nazzjonali—wisq aktar identità Kattolika—fuq biża', esklużjoni u mibegħda, mhux biss hu tradiment vili tal-Evanġelju, imma żgur hu l-mod ta' kif timxi fil-mogħdija tal-bniedem l-iblah, "li bena daru fuq ir-ramel. Niżlet ix-xita, ġew il-widien, qamu l-irwiefen u ħabtu fuq dik id-dar, u ġġarrfet; u kbira kienet il-qerda tagħha" (Mt 7, 24–27).
Stqarrija mill-Kummissjoni Ġustizzja u Paċi